作者：李君行
词牌/韵律：沁园春

paragraphs: 三岛十洲，移掇者谁，玉城稚仙。
解运诗之巧，裁山剪水，用诗之力，斡地回天。
大笑宋初，秀才屋子，著不得官家十万钱。
又谁说，李膺豪放，门号龙门。
我家呼喝山川。
道今日山春莺已迁。
汝南山顶上，虎毋久卧，秀溪底下，龙莫长眠。
打起精神，护持诗府，推出诗城障山边。
山川道，如稚仙肯出，当拜君言。